Отчет за контролната дейнот на РИОСВ-Пазарджик за месец декември 2013г. 

      	През месец декември 2013г. експертите на РИОСВ-Пазарджик извършиха 63 проверки в   50 обекта. Дадените предписания са 55. За нарушения на екологичното законодателство са съставени 4 АУАН. При проверка на сигнал са заловени нарушители, извършващи незаконна сеч в резерват „Купена”. Съставени са 3 акта на физически лица по ЗЗТ и унищожени на място 6 самара. За нарушаване разпоредбите на ЗУО акт е съставен на физическо лице от гр. Септември за неизпълнено предписание да представи документи за платена продуктова такса при извършен внос на употребявани гуми.
           През декември са издадени 8 наказателни постановления на обща стойност 10 000 лева. Имуществена санкция от 2000 лева е наложена по Закона за водите на „Винарска изба Виноградец”АД, община Септември, за това, че обектът зауства отпадъчните си води без разрешително. За различни нарушения на ЗУО са издадени 5 НП – на Управителя на МЛ”България”АД, гр. Пазарджик е наложена санкция от 2000 лева за неизпълнено предписание да представи в РИОСВ копие на договор с оператор на депо за неопасни отпадъци. Санкция от 2000 лева е наложена и на Дружеството МЛ”България”АД за невярна отчетност по ЗУО. Неправилно предаден отпадък е причина за санкция от 1000 лева, наложена на „Трансметал”ЕООД, гр. Велинград – площадка – гр. Септември. По преписки от Районна прокуратура, на две физически лица от с. Злокучене са наложени глоби по 1400 лева за извършване на дейности с отпадъци от черни и цветни метали без разрешително.  100 лева е наложената глоба две физически лица от гр. Панагюрище и с. Дорково за изкупуване и търговия с билки без позволително – констатирани нарушения на Закона за лечебните растения.
     Направление"Опазване чистотата на атмосферния въздух и вредни физични фактори" – през м. декември са извършени 10 проверки в 10 обекта - 5 планови и 5 извънпланови, от които: 2 за проверка на предписания с изтекъл срок, 1 по РЕПГ, 1 по Наредба 1 и 1 за ОРВ. Дадени са становища по 3 инвестиционни намерения. Издадени са 3 удостоверения за регистрация по чл.30л. на ЗЧАВ. Извършван е ежедневен контрол на КАВ в гр. Пазарджик. Изпратен е обобщен месечен отчет в ИАОС с резултати от ежедневния мониторинг в гр. Пазарджик по показател ФПЧ10. Извършено е контролно измерване на емисиите на замърсители на атмосферния въздух в обект – „Биовет”АД, ОПК-5 - смесителна линия №10. Експерти от направлението взеха участие в 2 комплексни проверки на предприятия без издадено КР и в проверка на предприятие с издадено КР.  В проверените обекти не са констатирани нарушения на изискванията на действащото законодателство. Дадени са 6 предписания с краен срок за изпълнение след 31.12.2013г. Проверени са и утвърдени 2 доклада за извършени собствени периодични измервания на емисиите на замърсители на атмосферния въздух и 2 доклада за извършени собствени периодични измервания на емисии на шум.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                    Направление"Опазване на водите" – през месец декември 2013г. в направлението са извършени 12 проверки, от които: 4 планови, 2 комплексни /„ВРЗ”АД, гр. Септември и „Пресофундал”ООД, гр. Септември/, 5 извънредни и 1 по сигнал. Няма дадени предписания. Съставено е предложение за налагане на еднократна имуществена санкция на „Дуропак Тракия”АД. Извършен е последващ контрол в „Изба Карабунар”ЕООД и „Дуропак тракия”АД. Дадените  предписания са изпълнени. Взети са водни проби съгласно заповед 821/2012г. от отпадъчните води на „Ектрон” АД, гр. Пнагюрище. 
     Направление"Управление на отпадъците и опазване на почвите"- Битови и строителни отпадъци – извършени са 4 планови и 2 извънредни проверки на: 
     Община Велинград – проверка за изпълнение изискванията на Наредба №6/2013год./ - отпадъците от общинската система за управление не са охарактеризирани по реда на Наредба №6. Дадено е предписание за изпълнение на задълженията.
      Проверка на условия в решение за закриване на депа за битови отпадъци – с.Смилец, община Стрелча. Условията са изпълнени. Няма нарушения на ЗУО. 
      Проверка по чистотата на населените места и републиканската и общинска пътна мрежа. Дадено е предписание за почистване на терени, замърсени с битови отпадъци, вкл. отпадъци от опаковки в землището на село Смилец, в района на бившето селскостопанско летище и крайпътни участъци в отсечката с.Смилец- с.Дюлево.
     Участие в комплексната проверка на „ПФБ Пресофондал-България“ЕООД, с. Варвара – оператор на цех за производство на алуминиеви детайли и електромотори. Констатирани са пропуски и нарушения, водещи до съществени отклонения от приложимите норми за компонентите и факторите на околната среда. На ръководството са дадени 9 предписания с конкретни срокове за изпълнение и привеждане на дейностите в съответствие с нормативните изисквания. Предстоят действия по реда на глава шеста, раздел ІІ от ЗУО.
      Две извънредни проверки - на община Велинград - по сигнал за замърсяване със строителни отпадъци в промишлената зона на града. Дадено е предписание за почистване на замърсените с отпадъци терени и действия за преустановяване на нерегламентираното изхвърляне в тази част на града. Проверка на площадка за третиране на отпадъци в с. Главиница, община Пазарджик с оператор „Фен“ЕООД, гр.Пазарджик – по писмо на МОСВ. Дадено е предписание за предаване на наличните количества отпадъци  на лица, които имат право да извършват дейности с ОЧЦМ и представяне на документи в РИОСВ-Пазарджик, доказващи реализацията им.
     Производствени и опасни отпадъци – през декември - 5 проверки на лица, извършващи дейности с отпадъци, едната от които е по жалба. 
     Участие в комплексната проверка на „Вагоноремонтен завод 99“АД, гр.Септември. Дадени са 3 предписания по фактор отпадъци. Извършени са 3 проверки по ПИС - на „Еверт лак“ЕООД, гр. Стрелча, „Импрегнация 2000“АД, град Белово и „Яна“АД - Завод  Панагюрище. Дадените предписания са изпълнени. 
     Извършена е проверка във връзка с подаден сигнал в МОСВ. Предписания по същия казус, дадени при предишна проверка са изпълнени. Изготвен е отговор до МОСВ. Проверени и утвърдени са 5 отчетни книги.	
     Класификация на отпадъците - разгледани са работни листове на 29 фирми за съответствие на кодове на отпадъци, съгласно изискванията на Наредба №3/2004г. Издадени са 10 становища със задължителни предписания за корекция на 47 работните листове и 23 становища за утвърдени кодове на 165 работни листове. Обработена е информацията от 379 транспортни карти.
     Контрол на МРО, разрешителен и регистрационен режим - извършени са 11 проверки с дадени 15 предписания, от които: 3 планови, с дадени 8 предписания и 5 проверки за последващ контрол по изпълнение на 5 предписания – изпълнени са. Проверка във връзка с подадено заявление за издаване на разрешение за дейности по третиране на отпадъци и изискванията на чл.70(2) от ЗУО. Дадени са 2 предписания във връзка с изискванията на Наредбата. Проверка във връзка с подадено заявление за регистрация и издаване  на регистрационен документ за дейности по третиране на отпадъци. Дадени са 3 предписания. Проверка по писмо на ОД на МВР, гр. Пазарджик за провеждане на специализирана полицейска операция „Метали”. Дадено е 1 предписание. Изпратена е покана за съставяне на АУАН. През декември са издадени: 1 решение за регистрация и издаване на регистрационен документ за извършване на дейности по третиране  на отпадъци, 1 решение за издаване на разрешение за дейности по третиране на отпадъци и 2 писма за отстраняване на нередовности и предоставяне на допълнителна информация. Изготвени са 2 вътрешни становища - относно задание за обхват и съдържание на Доклад за ОВОС на ИП и процедура по издаване  на комплексно разрешително.
      Продуктова такса : извършени са 8 проверки с дадени 15 предписания, от които: 7 планови, с дадени 14 предписания за представяне в РИОСВ на копия от договори, вътрешнофирмена спецификация, месечни справки декларации, документи, удостоверяващи заплатена продуктова такса, копия на фактури за закупени полимерни торби и др.
      Извършена е извънредна проверка във връзка с писмо на ГПУ- гр.Петрич относно внос/ВОП на употребявани гуми от физическо лице. Съставен е акт на физическо лице за неизпълнено предписание, дадено във връзка с писма на ГПУ-Петрич и ГПУ-Гоце Делчев за извършен внос/ВОП на употребявани гуми.
Инсталации и съоръжения за третиране на отпадъци – през месец декември са  извършени 2 проверки на 2 обекта с дадени 4 предписания за привеждане на дейността в съответствие с изискванията на ЗУО. Издадено е 1 решение за издаване на регистрационен документ за извършване на дейности по събиране и транспортиране  на отпадъци и 1 решение за регистрация и издаване на регистрационен документ за извършване на дейности по третиране на отпадъци. Изготвени са 2 писма за отстраняване на нередовности и предоставяне на допълнителна информация в срок за издаване на регистрационен документ.
Изготвени са 2 становища до МОСВ относно проект на инструкции за прилагане на нормативните изисквания, свързани с управлението на биоотпадъците и писмо с констатации от проверка на площадката на «Фен»ЕООД, гр. Пазарджик до ОД на МВР-Пазарджик. Проверени са 33 отчетни книги по отпадъците.
     „Управление на отпадъците и опазване на почвите”- през декември 2013г., съгласно плана за контролната дейност е извършена проверка  за изпълнението на рекултивационните  дейности, залегнали в програма „Екология-2013г.” на „Асарел-Медет”АД, гр. Панагюрище.
      Направление "Опасни химични вещества и контрол на риска от големи аварии и опасни химични вещества"- от годишния план за комплексни проверки - участие в проверката на "Вагоноремонтен завод 99"АД, гр. Септември. На обекта се употребяват и съхраняват втечнени газове, бои, лакове, грунд, смазочни материали, охлаждащи течности. Има обособени складове за разделно съхранение на различните по вид и свойства химикали. При проверката на място се установи наличие на бяло, твърдо, кристално вещество, в полиетиленови чували без етикет, които са разкъсани и има разсип. Обектът няма налична оценка на безопасността на съхранение на ОХВС. За отстраняване на несъответствията са дадени 2 предписания.
     Участие в проверката на "ПФБ Пресофондал България"АД, леярен цех за алуминиеви изделия. На обекта са обособени места за разделно съхранение на различните по вид химикали. Има налични информационни листове за безопасност и документи за произхода на химикалите. ИЛБ не са на български език. Няма налични документи от доставчиците, които да удостоверяват изпълнение на изискванията за регистрация по Регламент 1907/2006 на ЕП и Съвета (REACH). Няма налична оценка за безопасността на съхранение на ОХВС. Дадени са  2 предписания за отстраняване на несъответствията.
     Във връзка с изпълнение на годишния план за контролната дейност, участие в проверката на  "Био Фреш"ООД, обект за производство на козметични продукти. Дружеството употребява и съхранява, но не произвежда химични вещества. Извършва внос на химични вещества в смеси, които се съхраняват в оригинални опаковки, разделно, в обособени, затворени складови помещения с непропусклива настилка, без връзка с канализацията. Има  информационни листове за безопасност и документи за произхода на химикалите. Има налични документи, удостоверяващи извършена предварителна регистрация по Регламент  (REACH) и документи за количествата химични вещества в смеси, внесени през 2013 г. Представена е оценка за безопасността на съхранение на ОХВС, но в оценката има пропуски, относно информацията, свързана с безопасносто съхранение. Дадено е предписание за актуализиране на оценката.
     Във връзка с контрол по изпълнение на предписание, проверка на РПМ в община Панагюрище. Почистени са местата, на които бе установено замърсяване с битови и строителни отпадъци при предишна проверка. Дадените предписания са изпълнени.
      Направление "Комплексни разрешителни и екологична отговорност" - проверки на оператори съгласно ЗОПОЕЩ - "Биофреш"ООД, с. Мало Конаре. Даденo е едно  предписание. Участие в комплексната проверка на „Прессо Фондал България“ЕООД, с. Варвара. Дадени са 2 предписания.  Проверка на дадени предписания в обект „Елхим Искра“АД. Изготвено е Становище по проект на КР към ИАОС. Проверени са 9 собствени оценки по ЗОПОЕЩ, от които върнатите с указателни писма за допълване и корекция са 5.
    Направление "Екологична оценка и оценка на въздействието на околната среда" - през декември 2013г. в направлението са постановени : 4 решения за преценяване на  необходимостта от извършване на ОВОС и 5 решения за прекратяване на процедури по глава шеста от ЗООС. Изготвени са 3 указателни писма, съгласно чл.5 от Наредбата за ОВОС. Извършени са 5 проверки в изпълнение на годишния план за контрол по изпълнение на условията в издадени решения. Не са констатирани нарушения.      
     Направление"Биологично разнообразие, защитени територии и зони" - през декември  2013г. въоръжената охрана извърши 8 проверки на местности в резерватите „Купена”, „Дупката”, „Мантарица” и „Беглика” за спазване режима на защитените територии. При 7 от тях не са докладвани нарушения. Една е по сигнал от горски служители на участък Брацигово към ДГС Пещера. По време на извънредната проверка в местността „Тъмра”, резерват „Купена” са заловени нарушители, извършващи незаконна сеч на дърва. Съставени са 3 АУАН по ЗЗТ и унищожени на място 6 самара.
      Извършена е проверка на постъпил сигнал за защитени вид в безпомощно състояние, подаден от служители на РС ПБЗН Пазарджик. Проверката на място установи, че мишеловът е със счупен крак. На основание чл. 39 от ЗБР е изпратен за преглед и лечение в Спасителен център – Стара Загора. 
     През месец декември е извършена извънредна проверка на имот № 1900002 – обект на горскостопанска програма в землището на село Говедаре. Извършена е проверка за реализацията на условията, дадени в Решение № 025-ОС/2013 г.
     От всички общини в териториалния обхват на РИОСВ-Пазарджик е изискана информация за издадени позволителни за ползване/удостоверения за култивиране на лечебни растения през 2013 г. съгласно изискванията на чл. 46, т.2 и т. 3 от ЗЛР.